| Raumasuom. *Rauma*  šved. *Raumo* |
| --- |
|              |
| *Rauma 2012 m.* |
|  |
| 

RaumaRauma

61°08′0″ š. pl. 21°30′0″ r. ilg.﻿ / ﻿61.13333°š. pl. 21.50000°r. ilg.﻿ / 61.13333; 21.50000﻿ (Rauma)Koordinatės: 61°08′0″ š. pl. 21°30′0″ r. ilg.﻿ / ﻿61.13333°š. pl. 21.50000°r. ilg.﻿ / 61.13333; 21.50000﻿ (Rauma) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Suomijos vėliava Suomija |
| **Provincija** | Vakarų Suomija |
| **Regionas** | Satakunta |
|  |
| **Įkūrimo data** | 1442 m. |
|  |
| **Gyventojų** (2019) | 39 205  |
| **Plotas** | 495 km² |
| **Tankumas** (2019) | 79 žm./km² |

**Rauma** (suom. *Rɑumɑ*, šved. *Raumo*) – miestas ir savivaldybė Suomijos vakaruose, prie Botnijos įlankos, 92 km į šiaurės vakarus nuo Turku, 50 km į pietus nuo Porio. Miestas žinomas dėl į UNESCO pasaulio paveldo sąrašą įtraukto (1991 m.) medinio Raumos senamiesčio.

Savivaldybės plotas 1121 km², iš jų 495 km² – sausuma, 626 km² – vandenys. 39 205 gyventojų (2019 m.). Dauguma – suomiai, yra švedų (0,3 %), kitų tautų (5,3 %). Prekybos uostas (medienos eksportas); geležinkeliai į Porį, Tamperę. Laivų statyba ir remontas (didžiausias Suomijoje sausasis dokas), popieriaus, medienos apdirbimo, odos, avalynės, chemijos, ginklų ir maisto pramonė, elektros energijos gamyba (12 km į šiaurę nuo miesto veikia Olkiluoto atominė elektrinė – viena iš dviejų šalyje).

Miestas turi senas nėrinių gamybos tradicijas, nuo 1971 m. kasmet rengiama nėrinių savaitė, miesto muziejuje įrengta nėrinių ekspozicija. Jūrininkystės, miesto, dailės, Lionstriomų muziejai, teatras. Lankomas turistų.

Istorija
--------

Pirmąkart minima 1442 m. – Raumai suteiktos miesto teisės. 1550 m. Švedijos karalius Gustavas I Vaza liepė Raumos gyventojams persikelti į ką tik įkurtą Helsinkį, ir miestas keletui metų beveik ištuštėjo. 1640 ir 1682 m. beveik visa medinė miesto dalis sudegė. Per Krymo karą 1855 m. miestą puolė britų laivynas. XIX a. pab. miestas klestėjo: Rauma turėjo didžiausią laivyną Suomijoje – 57 laivus, jais į Švediją, Vokietiją ir kitas šalis buvo eksportuojama mediena. Po Antrojo pasaulinio karo mieste pastatyta pramonės įmonių.

Architektūra
------------

Miestas turi 29 ha dydžio senamiestį, tankiai užstatytą XVIII–XIX a. mediniais pastatais. Išlikę apie 600 (daugiausia vienaaukščių) gyvenamųjų ir pagalbinių pastatų su kiemais, tvoromis ir vartais, viduramžiais susiformavęs gatvių tinklas, autentiškas gatvių grindinys. Žymiausi pastatai – Švč. Trejybės bažnyčios liekanos (XV a.), Šv. Kryžiaus bažnyčia (XV a. antra pusė), senoji (1776 m.) ir naujoji (1912 m.) rotušės, klasicistinis Raumos dailės muziejaus pastatas (1795 m.), Kordelinų šeimos koplyčia (1921 m. senosiose kapinėse).

Galerija
--------

* Šv. Kryžiaus bažnyčios bokštasŠv. Kryžiaus bažnyčios bokštas
* Senoji Raumos rotušėSenoji Raumos rotušė
* Gatvelė miesto centreGatvelė miesto centre

Šaltiniai
---------

1. 1 2 3 4 5  *Rauma*. Visuotinė lietuvių enciklopedija, T. XIX (Pre-Reu). – Vilnius: Mokslo ir enciklopedijų leidybos institutas, 2011
2. ↑  *General information on Rauma*, City of Rauma. Nuoroda tikrinta 2020-12-19.
3. 1 2 3  *Rauma*, Encyclopaedia Britannica. Nuoroda tikrinta 2020-12-19.
4. ↑  *Old Rauma*, UNESCO World Heritage Centre. Nuoroda tikrinta 2020-12-21.